**Заявка на участие во II туре олимпиады «Молодой критик» школьников по башкирской литературе**

|  |  |
| --- | --- |
| Ф.И.О. участника (полностью) | Садертдинова Алия Глусовна  |
| Класс | 9 |
| Тема научного проекта | Олимпиада «Молодой критик» |
| Почтовый адрес, индекс участника  | sadertdinowa.alya@yandex.ru |
| Ф.И.О. научного руководителя (полностью) |  Гузел Мунавировна Садертдинова(Хурамшина )  |
| e-mail научного руководителя | [i1uza@yandex.ru](https://vk.com/write?email=i1uza@yandex.ru) |
| Контактный телефон научного руководителя | 89378331397 |
| Наименование ОУ (полное и сокращенное название согласно Уставу ОУ) | МБОУ СОШ с.Ишкарово |
| Телефон руководителя ОУ | 89378584788 |

**Р.Ураҙголовтың "Оҫта" повесына тәнҡит мәҡәләһе.**

 Илеш районы Ишҡар урта мәктәбенең

 9-сы класс уҡыусыһы Саҙрединова Әлиә

 Глүс ҡыҙы.

 Етәксеһе Г.М.Саҙретдинова (Хурамшина).

 **Радмирҙы дәрестән саҡырып алдылар. Ә беҙ, класташтары, бер нимә лә аңламайынса, бер-беребеҙгә һораулы ҡараштарыбыҙҙы төбәп, шымып ҡалдыҡ. Тәнәфескә сыҡҡас, бөтәһе лә асыҡланды: әсәһе йәнә “ысҡынған” һәм Радмирҙы Исәмәттәге приютҡа алып киткәндәр икән. Был хәбәрҙе ишеткәс, күҙ йәштәребеҙҙе тыя алмайынса, беҙ, ҡыҙҙар, түгелеп иларға керештек. Тыныс күренергә тырышҡан малайҙарҙың да күҙҙәре ҡыҙарҙы, тик ирендәрен ҡымтып түҙҙеләр, йәш тамсыларын беҙгә күрһәтмәнеләр. Эх Радмир, Радмир... Бына нисәнсе тапҡыр инде приют ишеген асып инәһең. Әсәйең бер ауыҙына хужа булып, шул “йәшел йылан” тоҙағына ҡапмаған булһа, һин дә ер йөҙөндәге иң бәхетле балаларҙың береһе булыр инең дә бит!..**

 **Эйе, хәмер ҡолона әүерелеп, күпме кешеләр ғүмерҙәрен заяға үткәрә, ғаиләләр тарҡала, балалар етем ҡала, йәки Радмир кеүек, ата-әсәһе иҫән булып та, приюттарҙа, бабалар йорттарында тәрбиәләнә. Ҡулыма Р.Ураҙғоловтың “Оҫта” повесы килеп эләккәс, мин уны тын да алмай уҡып сыҡтым. Әҫәр тормошобоҙҙағы иң етди проблемаларҙың береһе – эскелек тураһында. Күҙ алдыма ошо һаҙлыҡҡа кереп батып, сыға алмайынса китеп барған баһадир кәүҙәле, типһә тимер өҙөрҙәй күршем Салауат ағай, бармаҡтары баян телдәре буйлап күҙ эйәрмәҫ тиҙлектә йүгергән, районда оҫта гармунсы булараҡ танылған Әҙис ағай, тағын әллә күпме ауылдаштарым килеп баҫты. Ер емертеп донъя көтөр саҡтарында гүр эйәһе булды бит улар.**

 **Рәлис ағай тормоштағы хәл-ваҡиғаларҙы бик йәнле, күҙ алдына килтерерҙәй итеп һүрәтләй. Әкрәм менән Гөлмәрйәм матур ғына донъя көтә. Ғаилә башлығы атаһы нигеҙен һыуытмайынса өй һала, бер-бер артлы өс малайы тыуа. Эсеү түгел, хатта ауыҙына ла яҡын килтермәй Әкрәм араҡыны. Мәшәҡәттәр бөтөүгә уны алмаштырып ҡуйҙылармы ни . Әсәһе лә аптырай. Улын өгөтләп тә, тиргәп тә ҡарай – хәл үҙгәрмәй. Ахыр сиктә ҡалала йәшәгән ҡыҙына китеп бара. Гөлмәрйәм тәүҙә “уҫал”, һуңынан “алама бисә” ҡушаматын алып, ирен ошо һаҙлыҡтан тартып сығарырға аҙаплана, тик юҡҡа ғына. Әкрәм үҙен алкашҡа һанамай. Гөлмәрйәмгә лә: “Нимә, мин алкашмы ни? – тип кенә ебәрә. – Беләһеңме, минең һымаҡ, һинең ирең кеүек оҫта районда, хатта республикала юҡ! Үәт, шулай булғас, мине һыйлайҙар. Ә мин ошо ҡулдарым менән тапҡан ризыҡтан баш тарта алмайым. Мин алкаш түгел, мин – оҫта!” Ә ундайҙарҙы иң тәүҙә эшен эшләткән кешеләр эсергә өйрәтәләр, ә һуңынан инде үҙҙәре лә тапҡан аҡсаларын шешәгә тыға башлай. Әкрәм һүҙҙәре менән әйткәндә “Донъя ҡуласаһы шунһыҙ әйләнмәй би-ит. Хәмер – ошо ҡуласаны әйләндереүсе күсәрҙең майы!”**

 **Әлбиттә, айныған саҡтарында Әкрәм үҙе лә үкенә. Урам буйлап барырға ояла. Барыһы ла уны күҙәтә төҫлө. “Ана, алкаш китеп бара, моғайын, эҙләнәлер”, - тигән һымаҡтар. “Ниңә мин йүнһеҙмен икән? Ни-ңә?!” , “Нишләп мин шул көнгә төштөм икән? Минме һуң – ауылдың оҫтаһы – ошолай ятырға тейешмен?” кеүегерәк һорауҙар мейеһен быраулай. Тимәк, әле Әкрәмдә намыҫ бөтөнләй юҡҡа сыҡмаған, уҡыусы күңелендә, бәлки киләсәктә ул яңы тормош башлап ебәрер тигән ышаныс уяна.**

 **Тик Әкрәм, эсеп йөрөһә лә, “лутсы өйөң, уны йылытып , йыйыштырыусы ҡатының – ажғырып, өрөп торған ла ҡатының – булһын, балаларың эргәңдә йөрөһөн”, тип уйлай.**

 **Ҡатыны Гөлмәрйәм образында беҙ башҡорт ҡатын-ҡыҙҙарына хас сабыр, балалар, донъя тип йән атып йәшәгән ҡатындарҙың йыйылма образын күрәбеҙ. Ат урынына егелеп донъя йөгөн тарта. Мал-тыуарын да ҡарай, балаларын да кеше араһын да кәм-хур үҫмәһендәр тип тырыша.**

 **Ә бына Мотаһарҙың үҙ өйөндә янып үлеү ваҡиғаһы Әкрәмде айнытып ебәргән кеүек була. Йәшәү менән үлем араһында көрәшкән ирен Гөлмәрйәм дауаханаға илтә. Һаташҡан саҡтарында уны үлгән кешеләр үҙҙәре янына саҡыралар. Ул үҙендә көс табып, эскелек һаҙлығынан сыға, яңыса тормош ҡорорға хыяллана.**

 **Әҫәр халыҡсан ябай тел менән яҙылған. Авторҙың телгә булған маһирлығын байҡау – үҙе бер кинәнес. Геройының үҙенә генә хас үҙенсәлектәренә, кисерештәренә бәрәбәр тапҡыр һүҙҙәр, һүрәтләү сараларын һайлап алған. Повестағы матур-матур образлы юлдар, художество алымдары әҫәрҙең телен халыҡсан итә, уҡымлылығын күтәрә. Класташы Айнур “ней” тип һөйләргә ярата:**

***-Ней, Әкрәм, һин асыуланма инде, Әҡлимәне , ней, үҙең беләһең бит инде.***

 **Геройҙарҙың үҙ ара һөйләшкәндә *сәкәй(самогон), әпкиләйем, шайтан* *һыҡраһы, һәлпәнләне, ләпелдәмәй* кеүек диалект һүҙҙәр , йәнә *“йо-оҡ”,* *“ыстаҡ”, “ибет”* тип ебәреүҙәре әҫәрҙе тағы ла халыҡсаныраҡ итә.**

 **Сағыштырыуҙар ҙа урынлы ҡулланыла: *“өйрәтергә йүгән кейҙерелгән йәш тайҙың ауыҙлығын һалдырғандай”, “башы әйләнгән һарыҡтай”, “ярыштарҙа сабып килгән аттыҡы һымаҡ”.***

 **Геройҙарҙың һөйләшкәндә рус һүҙҙәрен башҡортсалатып: *балнис, феләк, кәнишнә, пеләмәннәй, мәминт, всү, эсвидитель, нәский, сәпсим, пирук, прастуй* кеүек һүҙҙәр кулланыуы ябай, эскерһеҙ ауыл кешеһенең образын күҙ алдына баҫтыра..**

 **Автор эскән кешенең психологияһын оҫта итеп аса белә. Повеста Әкрәмдең эскелеккә бирелгәндә кисергән хәле сәхнәләренең ҡабатланып (рефрен булып) барыуы – авторҙың уңышлы алымдарының береһе.**

**Әҫәрҙең сюжетына килгәндә. Төйөнләнеү өлөшө әҫәрҙең башында Әкрәмдең башын төҙәтеү өсөн йәшергән урынынан араҡы һалып эсеүенән башлана.**

 **Ваҡиғалар үҫеше – артабан ул ауыл буйлап эҙләнеп сығып китә: класташы(гадук) Айнур ҡырына бара, Шәрипкә инә (эшләнгән эше өсөн хаҡ алынмаған). Ләкин уны береһе лә индермәй, ҡыуып сығаралар.**

 **Кульминацион ваҡыты – Мотаһар янып үлгәндән һуң, Әкрәмдең аңын юғалтып, дауаханаға эләгеүе.**

 **Сиселеш – наркодиспансерҙан уның яңы кеше булып – киләсәккә өмөт менән баҡҡан, яҡты уй-хыялдар, пландар ҡорған яңы кеше булып сығыуы.**

 **Эх, тормошта ла әлеге әҫәрҙең аҙағы кеүек тамамланған ваҡиғалар күберәк булһа ине!..**

 **...Ә Радмир шул китеүенән кире ауылға ҡайталманы. Әсәһе, үҙен ҡулға алып, “йәшел йылан” тоҙағынан әле булһа сыға алмай. Атайлы килеш атаһыҙ, әсәле килеш әсәйһеҙ үҫкән Радмир кеүек балалар әҙерәк булһын ине был матур донъяларҙа!**